กระทรวงทรัพยากรธรรมชาติและสิ่งแวดล้อม เสนอมาตรการให้รถบรรทุกเข้า กทม. เฉพาะวันคู่ แก้ปัญหาพีเอ็ม 2.5
กระทรวงทรัพยากรธรรมชาติและสิ่งแวดล้อม เสนอมาตรการให้รถบรรทุกเข้า กทม. เฉพาะวันคู่ แก้ปัญหาพีเอ็ม 2.5 ขอทุกคนเข้าใจและร่วมกันแก้ปัญหาอย่างจริงจังนายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เปิดเผยว่า ทางกระทรวงฯได้เสนอมาตรการเพื่อแก้ปัญหาฝุ่นละอองขนาดเล็ก พีเอ็ม 2.5 เข้าสู่ที่ประชุมคณะรัฐมนตรี ซึ่งประกอบด้วยหลายมาตรการแต่มีมาตรการที่แตกต่างจากที่ผ่านมาคือ การขอให้คณะรัฐมนตรีเห็นชอบมาตรการให้รถบรรทุกเข้าในพื้นที่กรุงเทพฯชั้นในได้เฉพาะวันคู่เท่านั้น หรือการสลับวิ่งวันเว้นวันเนื่องจากฝุ่นละออง พีเอ็ม 2.5 ส่วนใหญ่เกิดจากท้องถนนถึงร้อยละ 70 ทั้งนี้ต้องขอขอบคุณสมาคมรถบรรทุกที่เสียสละดำเนินการตามมาตรการดังกล่าว ซึ่งมาตรการนี้เป็นมาตรการระยะสั้นดำเนินการจนถึงสิ้นเดือนกุมภาพันธ์ หรือในช่วงที่มีสภาพอากาศปิด เมื่อเข้าสู่สภาวะการณปกติก็จะสามารถให้รถบรรทุกวิ่งได้ตามปกติ หากประสบความสำเร็จเท่าที่ควรก็คงจะต้องเพิ่มความเข้มข้น ของมาตรการตามลำดับ ทั้งนี้หากผ่านความเห็นชอบของคณะรัฐมนตรีก็จะประสานกับทางตำรวจจราจรเพื่อดำเนินการตามมาตรการนี้ และจะกำหนดมาตรการต่างๆ ไว้รองรับหากมีสถานการณ์ฝุ่นละอองกลับมาอีก ทั้งนี้เห็นว่าเจ้าของยานพาหนะทุกคันเป็นส่วนสำคัญที่สุดในการแก้ปัญหาฝุ่นละออง PM 2.5 และหากดำเนินการในส่วนของรถบรรทุก หรือดำเนินการต่อเนื่องในส่วนของรถกระบะแต่สถานการณ์ยังไม่ดีขึ้นก็คงจะต้องมาถึงรถยนต์ส่วนบุคคล และการมองถึงมาตรการใช้รถร่วมกัน หรือเลือกใช้บริการรถสาธารณะและระบบขนส่งมวลชนที่ทุกคนต้องหันมาให้ความสำคัญอย่างจริงจัง อย่างไรก็ตามสิ่งสำคัญคือ การทำความเข้าใจกับคกรุงเทพมหานคร ที่การเพิ่มมาตรการอาจกระทบกับความสะดวกในส่วนของต่างจังหวัดนั้นจะมีความแตกต่างกันในแต่ละพื้นที่ในแต่ละภาคที่จะมีเรื่องของการเผาซากผลผลิตทางการเกษตร ทั้งนี้ระบุว่ารัฐบาลไม่ได้ห้ามการเผาตลอดเวลา แต่คงจะต้องลดการเผาพร้อมกันในช่วงที่สภาพอากาศปิด